b'\n_START_ARTICLE_\nIntel 80386\n_START_SECTION_\nInformaci\xc3\xb3 general\n_START_PARAGRAPH_\nAquest processador va significar una fita important respecte del Intel 8086. A difer\xc3\xa8ncia del 286 que era de 16 bits amb un sistema de gesti\xc3\xb3 de mem\xc3\xb2ria segmentat, el 386 afegeix una arquitectura de 32 bits i un sistema de paginaci\xc3\xb3, el que feia m\xc3\xa9s f\xc3\xa0cil la implementaci\xc3\xb3 de la mem\xc3\xb2ria virtual._NEWLINE_El i386 era capa\xc3\xa7 d\'operar sota 3 sistemes diferents de funcionament: mode real (real mode), mode protegit (protected mode) i mode virtual (virtual mode). El mode protegit (protected mode) permetia l\'\xc3\xbas de totes les capacitats d\'un Intel 286 m\xc3\xa9s les extensions del 386, en especial la capacitat de gestionar 4 Gb de mem\xc3\xb2ria. El mode virtual 8086 (virtual 8086 mode) permetia iniciar m\xc3\xa9s d\'un programa en mode real._NEWLINE_Tot i que posteriorment Intel oferir\xc3\xa0 el 486 i posteriorment el Pentium l\'arquitectura 32 bits ser\xc3\xa0 la caracter\xc3\xadstica m\xc3\xa9s important en la fam\xc3\xadlia de processadors x86, fins a l\'arribada d\'AMD amb la x86-64 l\'any 2003.\n_START_SECTION_\ni386 SX\n_START_PARAGRAPH_\nDespr\xc3\xa9s d\'haver-se iniciat la producci\xc3\xb3 dels primers 386, Intel presenta els i386 SX (Intel 386 SX o 386 SX), coneguts internament com a P9, que corresponien a la versi\xc3\xb3 de baix cost de la gamma 386 (una soluci\xc3\xb3 similar respecte a l\'Intel 8088, que era la versi\xc3\xb3 econ\xc3\xb2mica del 8086). Tot i tenir la mateixa arquitectura de 32 bits, tenia un bus extern de 16 bits i un bus de direccions de 24 bit amb el qual nom\xc3\xa9s podria gestionar fins a 16 Mb de mem\xc3\xb2ria._NEWLINE_Per evitar confusions, el 386 original va canviar el nom a i386DX. El connector emprat per aquests processadors \xc3\xa9s el PQFP de 100 pin.\n_START_SECTION_\ni386 SL\n_START_PARAGRAPH_\nEl i386SL (o 386 SL) va ser presentat com una alternativa per als equips port\xc3\xa0tils. Oferia diferents modes de gesti\xc3\xb3 de l\'energia (com el SMM) aix\xc3\xad com diferents sistemes d\'hibernaci\xc3\xb3 per economitzar. A m\xc3\xa9s afegia caracter\xc3\xadstiques com una mem\xc3\xb2ria cau externa de 64 kb (en comptes dels 16 kb del 386) i un nombre de transistors superior al 386 (855.000 transistors)\n_START_SECTION_\nVersions integrades\n_START_PARAGRAPH_\nUna versi\xc3\xb3 integrada del i386SX va ser fabricada, anomenada i376. L\'any 1994 va ser substitu\xc3\xafda per la i386EX, que va tenir aplicacions aeroespacials com en el telescopi espacial Hubble.\n_START_SECTION_\nImport\xc3\xa0ncia comercial\n_START_PARAGRAPH_\nEl primer fabricant que va emprar aquests processadors en els seus equips va ser Compaq, a difer\xc3\xa8ncia d\'IBM, que havia estat el fabricant que marcava la pauta fins aquest moment; se li va oferir d\'equipar aquest processador, per\xc3\xb2 aquesta va preferir usar d\'altres que ja tenia els drets de manufactura. L\'\xc3\xa8xit que va tenir el PC Compaq 386 va jugar un rol important, donant legitimitat als "cl\xc3\xb2nics", establint Intel i Microsoft com a principals prove\xc3\xafdors d\'aquests equips._NEWLINE_Mirant-ho d\'una perspectiva comercial, destaca el fet que va ser el primer processador disponible des d\'un \xc3\xbanic prove\xc3\xafdor; anteriorment el cost de producci\xc3\xb3 dels circuits integrats i la baixa fiabilitat d\'oferir una quantitat suficient provocaven que hagu\xc3\xa9s d\'existir m\xc3\xa9s d\'un fabricant (multi-source), llicenciant la tecnologia al dissenyador originari. El fet que IBM no llicenci\xc3\xa9s el disseny del i386 va comportar que ella tingu\xc3\xa9s un major control del desenvolupament d\'aquest (a part de tenir m\xc3\xa9s beneficis). Per\xc3\xb2 aquest monopoli d\'Intel s\'acabar\xc3\xa0 quan AMD l\'any 1991 presenta el Am386 despr\xc3\xa9s de superar diferents obstacles legals. Posteriorment Cyrix oferir\xc3\xa0 els processadors Cx486SLC i Cx486DLC que eren compatibles amb el s\xc3\xb3cal del i386SX i 386DX respectivament._NEWLINE_Finalment, esmentar que ell seu mode virtual (virtual mode) i la seva capacitat per executar m\xc3\xa9s d\'una aplicaci\xc3\xb3 (multitasca) van servir de base pel sistema de Microsoft, el Windows 3.0 (tot i que el 286 ja oferia aquesta possibilitat, el 386 era m\xc3\xa9s eficient i r\xc3\xa0pid).\n_START_SECTION_\nActualitzacions\n_START_PARAGRAPH_\nIntel va oferir una versi\xc3\xb3 modificada del 486DX en format 386 anomenat Intel RapidCAD per oferir una via d\'actualitzaci\xc3\xb3 als usuaris del i386. L\'actualitzaci\xc3\xb3 es tractava d\'un parell de xips que substitu\xc3\xafen el i386 i el i387. L\'etiquetaci\xc3\xb3 de "CAD" s\'ent\xc3\xa9n des de la perspectiva de l\'increment de capacitat en els c\xc3\xa0lculs de coma flotant que oferia el processador (un increment al voltant d\'un 30%).'